V sezoni 1990, ko je McLaren nastopal z izboljšano različico laskoletnega dirkalnika MP4/5B, sta se za naslov ponovno borila Senna in Prost, le da je Francoz tokrat dirkal s Ferrarijem. Senna je v sezoni osvojil šest zmag in še pet uvrstitev na stopničke, odločitev o naslovu prvaka pa je ponovno padla na predzadnji dirki sezone za Veliko nagradi Japonske. Tokrat je zmago potreboval Prost, Senna pa ga je, nezadovoljen da najboljšega štartnega položaja niso premaknili na čistejšo stran proge, že takoj po štartu izrinil s steze, s čemer si je zagotovil naslov prvaka. McLaren je osvojil drugi zaporedni konstruktorski naslov.